《寓浯江识老魏秀才》
宋代·丘葵

衡茅萧索泣寒虫，独自吟诗句未工。
败叶能令沟水黑，乱云不放夕阳红。
半生辛苦空儒服，一岁蹉跎又朔风。
不意穷乡有奇事，暮年得拜鹿门翁。

作者简介：泉州同安人，字吉甫。早年有志朱子之学，亲炙于吕大圭、洪天锡之门。杜门励学，不求人知。宋亡，居海屿中，因自号钓矶翁。元世祖闻其名，遣御史奉币征聘，不出，赋诗见志。年八十余卒。有《易解义》、《书解义》、《诗解义》、《春秋解义》、《周礼补亡》及诗集。